CELEX: 62012CA0247
Language: sk
Date: 2013-04-18 00:00:00
Title: Vec C-247/12: Rozsudok Súdneho dvora (piata komora) z  18. apríla 2013 (návrh na začatie prejudiciálneho konania, ktorý podal V-->rchoven administrativen s-->d — Bulharsko) — Meliha Veli Mustafa/Direktor na fond „Garantirani vzemania na rabotnicite i služitelite“ k-->m Nacionalnija osiguritelen institut (Ochrana zamestnancov v prípade platobnej neschopnosti zamestnávateľa — Smernica 80/987/EHS — Smernica 2002/74/ES — Smernica 2008/94/ES — Články 2 a 3 — Povinnosť stanoviť záruky pre nároky zamestnancov — Možnosť obmedziť záruku na nároky, ktoré vznikli pred zápisom rozhodnutia o začatí reštrukturalizačného konania pod dohľadom súdu do obchodného registra — Rozhodnutie o začatí reštrukturalizačného konania pod dohľadom súdu — Účinky — Sledovanie činností zamestnávateľa)

8.6.2013   
            
            
               SK
            
            
               Úradný vestník Európskej únie
            
            
               C 164/7
            
         Rozsudok Súdneho dvora (piata komora) z 18. apríla 2013 (návrh na začatie prejudiciálneho konania, ktorý podal Vrchoven administrativen sd — Bulharsko) — Meliha Veli Mustafa/Direktor na fond „Garantirani vzemania na rabotnicite i služitelite“ km Nacionalnija osiguritelen institut
   (Vec C-247/12) (1)
   
   (Ochrana zamestnancov v prípade platobnej neschopnosti zamestnávateľa - Smernica 80/987/EHS - Smernica 2002/74/ES - Smernica 2008/94/ES - Články 2 a 3 - Povinnosť stanoviť záruky pre nároky zamestnancov - Možnosť obmedziť záruku na nároky, ktoré vznikli pred zápisom rozhodnutia o začatí reštrukturalizačného konania pod dohľadom súdu do obchodného registra - Rozhodnutie o začatí reštrukturalizačného konania pod dohľadom súdu - Účinky - Sledovanie činností zamestnávateľa)
   2013/C 164/11
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Vrchoven administrativen sd
   
      Účastníci konania pred vnútroštátnym súdom
   
   
      Žalobkyňa: Meliha Veli Mustafa
   
      Žalovaný: Direktor na fond „Garantirani vzemania na rabotnicite i služitelite“ km Nacionalnija osiguritelen institut
   
      Predmet veci
   
   Návrh na začatie prejudiciálneho konania — Vrchoven administrativen sd — Výklad článku 2 ods. 1 smernice Rady z 20. októbra 1980 o aproximácii právnych predpisov členských štátov, vzťahujúcich sa na ochranu zamestnancov v prípade platobnej neschopnosti ich zamestnávateľa (Ú. v. ES L 283, s. 23; Mim. vyd. 05/001, s. 217), zmenená a doplnená smernicou č. 2002/74/ES Európskeho parlamentu a Rady z 23. septembra 2002, ktorou sa mení a dopĺňa smernica Rady 80/987/EHS (Ú. v. ES L 270, s. 10; Mim. vyd. 05/004, s. 261) — Povinnosť členských štátov stanoviť záruky nielen pre platové pohľadávky zamestnancov, ktoré existujú v okamihu začatia konania o platobnej neschopnosti zamestnávateľa, ale aj pre pohľadávky, ktoré môžu vzniknúť v každej fáze konania o platobnej neschopnosti
   
      Výrok rozsudku
   
   Smernica Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa sa má vykladať v tom zmysle, že neukladá členským štátom povinnosť stanoviť záruky pre nároky zamestnancov v každej fáze konkurzného konania ich zamestnávateľa. Predovšetkým nebráni tomu, aby členské štáty stanovili záruku výlučne pre nároky zamestnancov, ktoré vznikli pred zápisom rozhodnutia o začatí reštrukturalizačného konania pod dohľadom súdu do obchodného registra aj v prípade, že toto rozhodnutie nenariaďuje ukončenie činnosti zamestnávateľa.
   
      (1)  Ú. v. EÚ C 235, 4.8.2012.